《秋夜写怀呈常所往来诸公兼寄吴兴江仲嘉八首 其四》
宋代·程俱

向来霜秋句，俯仰岁一终。人间有寒暑，方外无穷通。

青青千丈松，不改冰雪容。坐阅蒲与柳，飘萧随雨风。

寒松老益高，蒲柳老益衰。流萍况无蒂，复与飞蓬期。

却扫计不早，出门欲何之。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。